**ບັນທຶກການປະກອບຄວາມເຫັນຂອງບັນດາສະມາຊິກສະພາແຫ່ງຊາດ ຕໍ່ບົດງາຍງານຂອງຫົວໜ້າ ອອປສ ຕໍ໋ກອງປະຊຸມເທື່ອທີ່ 6 ຂອງສະພາແຫ່ງຊາດ**

1. **ເຂດ........ ແຂວງບໍລິຄຳໄຊ:**

* ການດຳເນີຄະດີຕໍ່ພະນັກງານທີ່ກະທຳຜິດກົດໝາຍ ແມ່ນຍັງເຮັດໄດ້ໜ້ອຍ, ສ່ວນຫຼາຍແມ່ນ ໃສ່ລະບຽບ, ຍ້າຍບ່ອນປະຈຳການ... ຈິ່ງພາໃຫ້ເກີດສຽງຈົ່ມວ່າຈາກສັງຄົມ, ສະເໜີໃຫ້ ອຍກ ດຳເນີນຄະດີ ຕໍ່ພະນັກງານຜູ້ກະທຳຜິດກົດໝາຍ;
* ຄະດີອຸປະຕິເຫດ ສ່ວນຫຼາຍແມ່ນແກ້ໄຂທາງແພ່ງ, ແຕ່ການດຳເນີນຄະດີອາຍາ ຍັງມີໜ້ອຍ, ຕົວຢ່າງ ມີຄະດີອຸປະຕິເຫດ ເກີດຂື້ນ 333 ເລື່ອງ, ມີຜູ້ເສຍຊີວິດ 72 ຄົນ, ແຕ່ ມີພຽງ 11 ເລື່ອງ ທີ່ເຈົ້າໜ້າທີ່ຕຳຫຼວດ ສົ່ງໃຫ້ເຈົ້າໜ້າທີ່ ໄອຍະການ, ເຫັນວ່າ ອຍກ ຍັງເຮັດໜ້າທີ່ກວດກາອົງການສືບສວນ-ສອບສວນ ບໍ່ທັນໄດ້ດີ.

1. **ເຂດ 10 ແຂວງວຽງຈັນ:**

* ສາເຫດຂອງການແກ້ໄຂຄະດີ ຢ່າງຖືກຕ້ອງຕາມກົດໝາຍ ແຕ່ບໍ່ຍຸຕິທຳ ແມ່ນເປນຍ້ອນວ່າ: ການເກັບໂຮມຫຼັກຖານແຕ່ເບຶ້ງຕົນບໍ່ລະອຽດ, ບໍ່ຮັດກຸມ ແລະ ບໍ່ຄົບຖ້ວນ. ຜູ້ມີເງິນ ມັກຈະຊະນະຄະດີ, ຕົວຢ່າງ: ຄະດີອຸປະຕິເຫດ ເຈົ້າໜ້າທີ່ ບໍ່ໃຫ້ຄູ່ກໍລະນີຝ່າຍໄດໜຶ່ງ ຖ່າຍຮູບເຫດການຄະດີ ໂດຍໃຫ້ເຫດຜົນວ່າ ມັນຈະເສຍຮູບຄະດີ, ສະໜີໃຫ້ ອຍກ ໄປກວດກາການດຳເນີນຄະດີ ຢູ່ສະຖານທີ່ເກີດເຫດໂລດ;
* ຢາກຖາມວ່າ ເຈົ້າໜ້າທີ ຜູ້ທີ່ອອກຄຳສັ່ງກັກຕົວໂດຍບໍ່ມີຄຳສັ່ງຂອງ ອຍກ ຈະມີຄວາມຮັບຜິດຊອບບໍ? ແລະ ຈະມີການລົງໂທດ ບໍ?

1. **ເຂດ 8 ແຂວງຫົວພັນ**

* ຢາກໃຫ້ເບິ່ງຄືນ ການກໍ່ສ້າງພະນັກງານ ໃຫ້ໄດ້ທັງປະລິມານ ແລະ ຄຸນນະພາບ ເພາະຍັງເຫັນວ່າ ພະນັກງານຍັງຂາດ ທັງປະລິມານ ແລະ ຄຸນນະພາບ ໂດຍສະເພາະ ແມ່ນ ອຍກ ເຂດ ແມ່ນຍັງມີຄວາມຫຍຸ້ງຍາກຫຼາຍ, ສະນັ້ນ ທຽບໃສ່ໜ້າທີ່ ແມ່ນຍັງຂາດທັງ ທາງດ້ານປະລິມານ ແລະ ຄຸນນະພາບ; ທຽບໃສ່ ໄລຍະຜ່ານມາ ເຫັນວ່າ ຄຸນນະພາບໃນການແກ້ໄຂຄະດີ ແມ່ນຫຼຸດລົງ, ສະເໜີໃຫ້ ອຍກ ແລະ ສານ ກວດຄືນເບິ່ງວ່າເປັນຍ້ອນຫຍັງ ແລະຈະຊອກຫາວິທີແກ້ໄຂແນວໄດ?;
* ສະເໜີໃຫ້ ອຍກ ກວດຄືນບັນຊີສະຖິຕິ ນັກໂທດທີ່ອອກໄປປິ່ນປົວ ໃນຂອບເຂດທົ່ວປະເທດ: ແມ່ນພາກສ່ວນໄດ ອະນຸມັດ? ຖືກຕ້ອງແລ້ວບໍ? ເພາະມັນນຳໄປສູ່ພາໃຫ້ເກີດຫ່າງສຽງຈາກປະຊາຊົນ ທີ່ວ່າ: ຄົນຮັ່ງບໍ່ໄດ້ເຂົ້າຄຸກ ຄົນທຸກບໍ່ໄດ້ເຂົ້າໂຮງໝໍ, ເປັນຕົ້ນ ແມ່ນນັກໂທດຄະດີສໍ້ລາດບັງຫຼວງ ແມ່ນຈະອອກໄປປິ່ນປົວຫຼາຍ.

1. **ເຂດ 3 ແຂວງຫຼວງ**

* ສະເໜີໃຫ້ອົງການໄອຍະການປະຊາຊົນ ລົງໄປຕິດຕາມການປະຕິບັດກົດໝາຍຢູ່ພາກປະຕິບັດຕົວຈິງ ໂດຍສະເພາະ ແມ່ນການອອກຄຳສັ່ງຊັດມ້ຽນຄະດີ ເປັນຕົ້ນແມ່ນຄະດີອາຍາ, ເຫັນວ່າ ໄລຍະຜ່ານມາ ອຍກ ຍັງບໍ່ທັນໄດ້ກວດກາຢ່າງທົ່ວເຖິງ;
* ຄະດີທີ່ມີມຸນຄ່າ ບໍ່ເກີນ 20,000,000 ກີບ ແມ່ນມີແຕ່ອຸທອນໄດ້ ແຕ່ຮື້ຟື້ນບໍ່ໄດ້, ການກຳນົດດັ່ງກ່າວນີ້ ເຫັນມາ ຍັງບໍ່ຖືກຕ້ອງເທື່ອ;
* ຢາກໃຫ້ມີການລາຍງານ ປະເມີນຜົນການປະຕິບັດມະຕິຂອງສະພາ ແລະ ຜ່ານມາ ການປະຕິບັດມະຕິຂອງສະພາ ກໍຍັງເຮັດບໍ່ທັນໄດ້ດີເທື່ອ.

1. **ເຂດ 5 ແຂວງຈຳປາສັກ:**

* ເຫັນວ່າ ອຍກ ຍັງບໍ່ທັນປະຕິບັດພາລະບົດບາດການຕິດຕາມກວດກາທົ່ວໄປໄດ້, ເປັນຕົ້ນແມ່ນ ຢູ່ຂັ້ນທ້ອງຖິ່ນ, ພາລະບົດບາດ ໃນການຕິດຕາມກວດກາການອອກນິຕິກຳຍັງບໍ່ທັນເຮັດໄດ້, ເຫັນວ່າ ອົງການທ້ອງຖິ່ນຂັ້ນຕ່າງໆ ກໍອອກນິຕິກຳເປັນປົກກະຕິ ແຕ່ຍັງບໍ່ເຫັນອົງການໄດ ເຂົ້າມາຕິດຕາມກວດກາ, ສະເໜີໃຫ້ອົງການໄອຍະການປະຊາຊົນ ອອກຄຳແນະນຳ ກ່ຽວກັບວຽກງານຕິດຕາມກວດກາທົ່ວໄປ ໃຫ້ ອຍກ ທ້ອງຖິ່ນ ສາມາດຈັດຕັ້ງປະຕິບັດພາລະບົດບາດດັ່ງກ່າວໄດ້;
* ວຽກງານຕິດຕາມກວດກາ ອົງການສືບສວນ-ສອບສວນ ແມ່ນຍັງບໍ່ທັນເຮັດໄດ້ຢ່າງໜັກແໜ້ນເທື່ອ, ໂດຍສະເພາະ ແມ່ນການອອກຄຳສັ່ງນຳໃຊ້ບັນດາມາດຕະການສະກັດກັ້ນ....ສະເໜີໃຫ້ ອຍກ ທເພີ່ມທະວີການຕິດ ຕາມກວດກາການດຳເນີນຄະດີຂອງອົງການສືບສວນ-ສອບສວນ.

1. **ເຂດ 4 ແຂວງອຸດົມໄຊ:**

* ເຫັນວ່າບົດລາຍງານຂອງ ຫົວໜ້າ ອອປສ ຍັງບໍ່ທັນຍົກໃຫ້ເຫັນຂອດປະສານງານ ລະຫ່ວາງ ອຍກ ກັບ ກະຊວງປ້ອງກັນຄວາມສະຫງົບ;
* ການແຜນການຂະຫຍາຍ ອຍກ ເຂດ ໃຫ້ໄດ້ 2 ຫາ 3 ເຂດ ຕາມມະຕິນັ້ນ ເຫັນວ່າຍັງເຮັດບໍ່ທັນໄດ້;
* ເຫັນວ່າການນຳໃຊ້ມາດຕະການສະກັດກັ້ນໃນການດຳເນີນຄະດີອາຍາ ຍັງບໍເປັນໄປຕາມຂັ້ນຕອນທີ່ກົດ ໝາຍກຳນົດໄວ້, ແລະ ຍັງມີປະກົດການເອົາຄະດີແພ່ງເປັນຄະດີອາຍາ;
* ເຫັນວ່າ ການສັ່ງຟ້ອງຄະດີຂື້ນສານ ສ່ວນຫຼາຍ ຍັງບໍ່ທັນໄດ້ອິງໃສ່ຫຼັກຖານທີ່ໜັກແໜ້ນ, ແຕ່ ອຍກ ກໍ່ສັ່ງຟ້ອງຂື້ນສານໂລດ ເຊິ່ງເຫັນວ່າ ຍັງບໍ່ທັນສອດຄ່ອງກັບກົດໝາຍການດຳເນີນຄະດີອາຍາ, ສະເໜີໃຫ້ ອຍກ ສົມທົບກັບອົງການສືບສວນ-ສອບສວນ ເພື່ອພ້ອມກັນເອົາໃຈໃຈໃສ່ຕື່ມຕໍ່ການດຳເນີນຄະດີອາຍາ ແນ່ໃສ່ໃຫ້ຮັບປະກັນທາງ ດ້ານຫຼັກຖານ ທັງຫຼັກຖານຜູກມັດ ແລະ ຫຼັກຖານແກ້ມັດ;
* ຂໍ້ຂັດແຍ້ງທາງແພ່ງແຕ່ພັດຕີຄວາມໝາຍເປັນຄະດີອາຍາ;
* ອົງການສືບສວນ-ສອບສວນ, ອຍກ ແລະ ສານ ຕ້ອງມີຄວາມເປັນເອກະພາບ ໃນການກຳນົດວ່າ ອັນໄດແມ່ນການລະເມີດສັນຍາ, ອັນໄດແມ່ນການສໍ້ໂກງຊັບ, ເພາະບັນຫາດັ່ງກ່າວຍັງບໍ່ທັນຈະແຈ້ງ ແລະເປັນເອກະພາບກັນເທື່ອ, ຖ້າມັນບໍລະອຽດ ມັນກໍ່ຈະເກີດມີຄະດີຊີ້ນຳ;
* ສະເໜີໃຫ້ ແກ້ໄຂຢ່າງຈິງຈັງ ຕໍ່ພະນັກງານທີ່ສວຍໃຊ້ໜ້າທີຕ່ຳແໜ່ງຫາຜົນປະໂຫຍດ, ຜ່ານມາ ສ່ວນຫຼາຍ ແມ່ນມີແຕ່ຍ້າຍໜ້າທີ່...
* ສະເໜີໃຫ້ອົງການບໍລິຫານ ບໍ່ແຊກແຊງເຂົ້າການດຳເນີນຄະດີຂອງອົງການຕຸລາການ.

1. **ເຂດ 9 ແຂວງຊຽງຂວາງ**

* ການຕິດຕາມກວດກາການປະຕິບັດກົດໝາຍ ຂອງ ອຍກ ຢູ່ສະຖານທີ່ ຄ້າຍຄຸມຂັງ ຍັງບໍ່ທັນຄົບຖ້ວນ, ເຈົ້າໜ້າຕຳຫຼວດ ລາຍງານຕໍ່ ອຍກ ແຕ່ ອຍກ ຍັງບໍ່ທັນສາມາກວດກາຕົວຈິງໄດ້ຢ່າງເຕັມສ້ວນເທືອ;
* ສະເໜີໃຫ້ ອອປສ ລົງຕິດພັນກັບທ້ອງຖິ່ນຫຼາຍຂື້ນ;
* ເອົາໃຈໃສ່ຍົກສູງຄວາມຮູ້ຄວາມສາມາດ, ຈັນຍາບັນໃຫ້ພະນັກງານ ຢູ່ຂັ້ນທ້ອງຖິ່ນ ແລະ ເອົາໃຈໃສ່ສະໜອງອຸປະກອນ, ຍານພາຫະນະ ໃຫ້ ອຍກ ທ້ອງຖິນ.

1. **ເຂດ 2 ແຂວງພົ້ງສາລີ**

* ສະເໜີໃຫ້ພິຈາລະນາວ່າ ເມື່ອຂະຫຍາຍ ຫຼື ສ້າງຕັ້ງ ອຍກ ເຂດຂື້ນມາແລ້ວ ສາມາດນຳໃຊ້ໄດ້ແທ້ ຫຼື ບໍ? ເພາະ ຍັງມີງົບປະມານຈຳກັດ, ໂກຕາ ໃນແຕ່ລະປີ ກໍຫຼຸດລົງ, ຢາກໃຫ້ພິຈາລະນາວ່າ ຄວນຈະສ້າງ ຫຼື ບໍ?
* ສະເໜີໃຫ້ ອຍກ ເພີ່ມທະວີການຕິດຕາມກວດກາ ການປະຕິບັດກົດໝາຍ ຂອງອົງການສືບສວນ-ສອບສວນ ໃຫ້ຫຼາຍຂື້ນ;
* ການປະເມີນພະນັກງານໄອຍະການປະຊາຊົນ ຍັງປະເມີນແບບລວມໆ, ຍັງບໍ່ມີຕົວຊີ້ວັດ, ຍັງບໍ່ແທດເມະກັບຕົວຈິງ, ສະເໜີໃຫ້ ອຍກ ອອກນິຕິກຳສະເພາະ ໃນການປະເມີນພະນັກງານໄອຍະການ ໂດຍມີການກຳນົດມາດຕະຖານ ຖືເອົາການປະຕິບັດວິຊສສະເພາະ ເປັນຕົວຊີ້ວັດຂອງການປະເມີນ.

1. **ເຂດ 7 ແຂວງໄຊຍະບູລີ**

* ການຕິດຕາມກວດກາທົ່ວໄປ ຂອງ ອຍກ ຍັງບໍ່ທັນເຮັດໄດ້ດີ, ຍັງມີການລະເມີດກົດໝາຍຫຼາຍ, ສາເຫດແມ່ນຍ້ອນ ພະນັກງານ ຍັງບໍ່ມີສະຕິກົດໝາຍເຂັ້ມງວດ, ແລະ ການໂຄສະນາເຜີ່ຍແຜ່ກົດໝາຍ, ນິຕິກຳຕ່າງໆ ຍັງບໍ່ທັນກ້ວາງຂວາງ, ສະເໜີໃຫ້ ອຍກ ເພີ່ມທະວີການໂຄສະນາເຜີ່ຍແຜ່ກົດໝາຍໃຫ້ຫຼາຍຂື້ນ;
* ສະເໜີກວດກາການນຳໃຊ້ມາດຕະການສະກັດກັ້ນ ຂອງອົງການສອບສວນໃຫ້ລະອຽດ ແລະຮັດກຸມຕື່ມ;
* ການປະສານສົມທົບ ລະຫ່ວາງ ອຍກ ກັບອົງການສຶບສວນ ຍັງບໍ່ທັນຮັດກຸມ, ຍັງມີຊ່ອງຫວ່າງ, ເຊັ່ນ: ການອະນຸຍາດໃຫ້ນັກໂທດອອກໄປປິ່ນປົວ ແມ່ນຍັງບໍ່ທັນມີການກວດກາຕິດຕາມ, ເປັນຕົ້ນແມ່ນ ນັກໂທດຄະດີສໍ້ລາດບັງຫຼວງ, ສະເໜີໃຫ້ ອຍກ ຊີ້ແຈງຕືາມອີກ, ເພາະ ຍັງເຫັນວ່າ ການຍ້າຍສະຖານທີ່ປະຕິບັດໂທດຂອງນັກໂທດ ເປັນການຫຼົບຫຼີກການປະຕິບັດໂທດ.

1. **ເຂດ 9 ຊຽງຂວາງ**

* ການປະຕິບັດໜ້າທີ່ຂອງເຈົ້າໜ້າທີໄອຍະການ ຍັງມີບັນຫາຫຼາຍດ້ານ ເປັນຕົ້ນແມ່ນຄະດີແພ່ງ, ມໍລະດົກ, ແມ່ນຍັງຂາດຄວາມຊັດເຈນ, ຍັງບໍ່ຖືກກັບຄວາມເປັນຈິງ, ເຈົ້າໜ້າທີຍັງຂາດຄວາມຮັບຜິດຊອບຕໍ່ໜ້າທີ່ການເມືອງຂອງຕົນ, ຈັນຍາບັນຍັງບໍ່ທັນບໍລິສຸດ, ແລ່ນນຳສິດຜົນປະໂຫຍດ, ຍັງມີຄວາມເຫັນອົກເຫັນໃຈຄູ່ຄວາມຝ່າຍໄດຝ່ານໜຶ່ງ, ຄະດີຈຳນວນໜຶ່ງຍັງເປັນຄະດີຊີ້ນຳ, ສະເໜີໃຫ້ 2 ອົງການ ເພີ່ມຄວາມເອົາໃຈໃສ່ສຶກສາອົບຮົມພະນັກງານໃຫ້ມີຈັນຍາບັນ, ສະເໜີໃຫ້ 2 ອົງການ ມີການປະເມີນເຈົ້າໜ້າທີ່ຂອງຕົນເອງ;
* ເພື່ອບໍ່ໃຫ້ຄະດີຂື້ນມາຮອດສະພາ, ສະເໜີໃຫ້ສ້າງຕັ້ງສານລັດຖະທຳມະນູນ.

1. **ເຂດ 12:**

* ສະເໜີໃຫ້ ອຍກ ປັບປຸງການຕິດຕາມກວດກາ ອົງການ ສສ, ເພາະຍັງບໍ່ທັນໄດ້ແທດເຖິງຕົວຈິງ, ມີແຕ່ຕິດຕາມສະເພາະແຕ່ຄະດີທີ່ເຂົ້າມາຫາຕົນເອງ, ສະເໜີໃຫ້ເລີ່ມຕິດຕາມແຕ່ຫົວທີໂລດ ນັບແຕ່ເກັບກຳຫຼັກຖານຢູ່ສະຖານທີ່ເກີດເຫດພຸ້ນມາ;
* ສະເໜີ ອຍກ ຕ້ອງຍົກສູງຄວາມສາມາດຂອງຕົນເອງ ເພື່ອເຂົ້າຮ່ວມກັບຕຳຫຼວດໃນການດຳເນີນຄະດີ, ເຫັນວ່າ ມີແຕ່ຄະດີ ຈາລະຈອນທີ່ ອຍກ ເຂົ້າຮ່ວມດຳເນີນຄະດີຢູ່ສະຖານທີ່ເກີດເຫດ;
* ການກວດກາສະຖານທີ່ຄຸມຂັງ ກໍຍັງອິງໃສ່ແຕ່ຂໍ້ມູນທີ່ຕຳຫຼວດລາຍງານ, ຍັງບໍ່ທັນເຂົ້າໄປເຖິງສະຖານທີ່ຄຸມຂັງຕົວຈີງ, ນັກໂທດອອກໄປປິ່ນປົວ ອຍກ ກໍ່ບໍ່ໄດ້ກວດໃຫ້ລະອຽດ;

1. **ເຂດ 14 ແຂວງສະລະວັນ:**

* ສະເໜີໃຫ້ ອຍກ ເພີ່ມທະວີການຕິດຕາມການອອກນິຕິກຳ ແລະ ການປະຕິບັດນິຕິກຳ;
* ປະຊາຊົນຍັງບໍ່ພໍ່ໃຈຕໍ່ການປ່ອຍນັກໂທດ ທີ່ມີໂທດເບົາ ຫຼືນັກໂທດ ໃກ້ຈະໝົດໂທດ ແລ້ວ ອອກມາຢູ່ນອກໄດ້ຢ່າງເສລີ;
* ຢາກສະເໜີໃຫ້ນຳໃຊ້ລະບົບ ອຍກ ເມື່ອງ ແລະ ສານເມືອງຄືນ.

1. **ເຂດ 8 ແຂວງໄຊສົມບູນ**

* ສະເໜີໃຫ້ປັບປຸງຂອດປະສານງານລະຫ່ວາງ 3 ອົງການດຳເນີນຄະດີ, ບາງທ້ອງຖິ່ນຍັງໃຊ້ຄະນະກຳມະການປົກປ້ອງກົດໝາຍ, ບາງທ້ອງຖິ່ນກໍລົບລ້າງແລ້ວ ພາໃຫ້ການປະສານງານພົບຄວາມຫຍູ້ງຍາກ, ສະເໜີໃຫ້ສ້າງຕັ້ງຄະນະປະສານງານໃໝ່ນ ຫຼື ປັບປຸງຄະນະປະສານງານທີ່ມີຢູ່ແລ້ວ;
* ການຕິດຕາມກວດກາຄ້າຍຄຸມຂັງ, ເມື່ອເຫັນບັນຫາແລ້ວ ຄວນຟ້າວຮີບຮ້ອນປະສານກັບຕຳຫຼວດເພື່ອໃຫ້ໄຂ.

1. **ເຂດ 13 ສະຫວັນນະເຂດ**

* ເຫັນວ່າ ສານພິພາກສາຢັ້ງຢືນເອົາຕາມ ອຍກ ແມ່ນກວມເປີເຊັນສູງ ແຕ່ເປັນຫຍັງຄະດີ ຈິ່ງໄປອັ່ງອໍຢູ່ພາກປະຕິບັດ;
* ການຕິດຕາມອົງການ ສສ ຍັງບໍ່ທັນເຮັດໄດ້ດີ, ການປະກອບຫຼັກຖານຍັງບໍເຮັດກຸມ, ສົ່ງໃຫ້ ອຍກ ກະຖະແຫຼງຕໍ່ໃຫ້ສານ ແລ້ະ ສານ ກໍພິພາກສາຢັ້ງຢືນເອົາຕາມ ຈິ່ງເຮັດໃຫ້ການດຳເນີນຄະດີບໍມີຄວາມເປັນທຳ

1. **ເຂດ 5 ບໍແກ້ວ**

* ຕໍ່ການພົວພັນລາວຈິນ, ຢາກສະເໜີວ່າ ການມາເຮັດທຸລະກິດຢູ່ລາວຂອງນັກທຸລະກິດຈີນ, ສ່ວນຫຼາຍແມ່ນບໍ່ເຄົາລົບລະບຽບ, ວັດທະນະທຳຂອງລາວ;
* ຄວາມແອອັດຂອງຄຸກແມ່ນຫຼາຍ, ຄວນຂາຍຊັບສິນທີ່ຢຶດໄດ້ຈາການດຳເນີນຄະດີມາສ້ອມແຊມຄຸກແດ່.

1. **ເຂດ 18 ໄຊສົມບູ**

* ຄວາມຮັບຜິດຊອບຂອງ ອຍກ ກັບ ອົງການ ສສ ຍັງບໍທັນດີ, ຍັງນິ້ງກັນ, ແກ່ຍາວການດຳເນີນຄະດີ
* ຄະດີໃຊ້ໄດ້ເດັດຂາດ ເປັນຫັຍງຈຶ່ງປະຕິບັດບໍ່ໄດ້
* ເອົາໃຈໃສ່ວຽກງານທ້ອງຖິ່ນໃຫ້ຫຼາຍຂື້ນ

1. **ເຂດ 1 ນະຄອນຫຼວງ**

* ສານຕັດສິນຮີບເປັນຂອງລັດກະຫຼາຍຢູ ແຕ່ບາດຈະຕັ້ງຫ້ອງການຂອງລັດພັດຕ້ອງໄດ້ໄປເຊົ່າປະຊາຊົນ

1. ເຂດ 6 ແຂວງຫຼວງພະບາງ:

* ຕາມບົດລາຍງານຂອງ ອຍກ ໜ້າທີ 5 ຂໍ້ທີ 2, ເຫັນວ່າຄວນໃຊ້ຄວາມເວົ້າໃຫ້ເມາະສົມ, ເພາະວ່າ ການລະເມີດກົດໝາຍບາງກົດໝາຍບໍ່ໄດ້ແຜ່ຫຼາຍ, ເຊັ່ນນັບແຕ່ມີຄຳສັ່ງ 15/ນຍ, ການລະເມີດກົດໝາຍປ່າໄມ້ ກໍ່ຫຼຸດລົງຢ່າງຫຼວງຫຼາຍ;
* ເຫັນວ່າຄວນສະໜອງຍານພະຫານະໃຫ້ທ້ອງຖິ່ນເພີ່ມຂື້ນ;
* ການປະເມີນ ພະນັກງານສ່ວນຫຼາຍ ແມ່ນການປະເມີນຕາມສາຍຕັ້ງ, ສະເໜີວ່າ ຄວນໃຫ້ສະພາແຫ່ງຊາດຫຼື ອົງການກວດກາລັດຖະບານ ເປັນຜູ້ປະເມີນໃຫ້;

1. **ເຂດ 8 ແຂວງຫົວພັນ**

* ການສັ່ງຟ້ອງຂອງ ອຍກ ຍັງບໍໄດ້ຄົນນະພາບ, ໄດ້ແຕ່ປະລິມານ ເພາະຂາດການຕິດຕາມການເອົາຂໍ້ມູນຫຼັກຖານແຕ່ເລີ່ມຕົ້ນ, ເຊິ່ງເຫັນໄດ້ຢູ່ຂັ້ນປະຕິບັດ ມີຄະດີ ກວ່າ 18 ພັນເລື່ອງ ແຕ່ປະຕິບັດໄດ້ພຽງແຕ່ ພັນປາຍເລື່ອເທົ່ານັ້ນ, ຕໍ່ບັນຫາດັ່ງກ່າວ ຄວນຊອກໃຫ້ເຫັນ ສາເຫດທີ່ແທ້ຈິງຂອງມັນ, ແລະເໜີ ອຍກ ຊີ້ແຈງຕື່ມ ກ່ຽວກັບ ວຽກງານຕິດຕາມກວດກາການປະຕິບັດຄຳຕັດສິນຂອງສານ;
* ງົບປະມານ ແລະ ບຸກຄລາກອນຂອງ 2 ອົງການ ຕຸລາການຍັງຈຳກັດ, ເຫັນຄວນເຮັດເປັນມະຕິຂອງສະພາ ເພື່ອແນໃສ່ຜັນຂະຫຍາຍ ນະໂຍບາຍ ສາມ ເປີດຂອງລັດຖະບານເຂົ້າສູ່ 2 ອົງການດັ່ງກ່າວນີ້.

1. **ເຂດ 13 ແຂວງ ສາລະວັນ**

* ວຽກງານຕິດຕາມກວດກາ ແລະລວມທັງມາດຕະການແກ້ໄຂ ຂອງ ອຍກ ແມ່ນຍັງເຮັດບໍ່ທັນໄດ້, ສະນັ້ນ ຈິ່ງບໍ່ສາມາດ ຕິດຕາມ ນັກໂທດກັກຂັງເກີນ, ນັກໂທດອອກປິ່ນປົວ.... ເພາະ ຍັງບໍ່ມີຂໍ້ມູນທີ່ຮັດກຸມ;
* ການນຳເອົາຜູ້ກະທຳຜິດມາລົງໂທດ ແມ່ນຍັງເຮັດໄດ້ໜ້ອຍ ເປັນຕົ້ນ ແມ່ນຄະດີສໍ້ລາດບັງຫຼວງ: ອົງການກວດກາລັດຖະບານ ສົ່ງຄະດີໃຫ້ ອຍກ ແຕ່ພັດບໍ່ສາມາດດຳເນິນໄດ້ ແລະ ຍັງສົ່ງໄປຫາອົງການປົກຄອງແຂວງອີກ, ແລະສຸດທ້າຍ ເມື່ອຄະດີຮອດສານແລ້ວ ສານກໍຍັງທຳການຕັດສິນໄດ້;
* ປະຊາຊົນ ຍັງບໍ່ພໍໃຈຕໍ່ການຕິດຕາມຂອງ ອຍກ ເປັນຕົ້ນ ແມ່ນຄະດີອຸປະຕິເຫດ, ສ່ວນສຳລະທາງແພ່ງແລ້ວ ກໍ່ເຮັດໃຫ້ທາງອາຍາຕົກໄປ.

1. **ເຂດ 10 ແຂວງວຽງຈັນ**

* ສະເໜີໃຫ້ ອຍກ ລົງເກັບກຳຂໍ້ມູນຢູ່ທ້ອງຖິ່ນໃຫ້ຫຼາຍກ່ວາເກົ່າ, ເພາະ ການກັກຂັງພາງຄະດີຢາເສບຕິດ ແມ່ນມີການແກ່ຍາວຫຼາຍ ເພາະຕ້ອງລໍຖ້າການພິສູດ ຢາເສບຕິດ. ສະເໜີໃຫ້ເພີ່ມ ວຽກເຮັດງານທຳໃຫ້ນັກໂທດ ຢູ່ຄ້າຍຄຸມຂັງໃຫ້ຫຼາຍຂື້ນ;
* ສະເໜີເພີ່ມຂອດປະສານງານ ລະຫ່ວາງ 4 ພາກສ່ວນເຂົ້າຕື່ມໃສ່ ບົດປະກອບຄວາມເຫັນຂອງຄະກຳມະທິການກົດໝາຍ.

**ສະຫຼຸບລວມຄຳເຫັນ**:

1. **ບັນຫາການປັບປຸງບຸກຄະລາກອນ - ກົງຈັກ ແລະການແກ້ໄຂພະນັກງານກະທຳຜິດ**

* **ການສຶກສາອົບຮົມກໍ່ສ້າງພະນັກງານ,**
* **ດຳເນີນຄະດີພະນັກງານ ກະທຳຜິດ**
* **ການຂະຫຍາຍ ອຍກ ເຂດ ຫຼື ສ້າງ ອຍກ ເມືອງ**

1. **ການປະຕິບັດສິດແລະໜ້າທີ ໃນການຕິດຕາມກວດກາ ການປະຕິບັດກົດໝາຍ:**

* **ການຕິດຕາມກວດກາທົ່ວໄປ**
* **ການຕິດຕາມກວດກາການປະຕິບັດກົດໝາຍ ຂອງ ອົງການ ສສ:**
* **ຕິດຕາມແຕ່ຫົວທີ: ການເກັບໂຮມຂໍ້ມູນ ຫຼັກຖານ ຢູ່ສະຖານທີ່ເກີດເຫດ, ການນຳໃຊ້ມາດຕະການສະກັດກັ້ນ..**
* **ການຕິດຕາມກວດກາສະຖານທີຄຸມຂັງ: ນັກໂທດ ອອກປິນປົວ, ຍ້າຍສະຖານທີ່, ກັກຂັງເກີນກຳນົດ, ກັກຂັງບໍມີຄຳສັ່ງ...**

1. **ແກ້ໄຂຂອດປະສານງານ ລະຫ່ວາງ ອົງການດຳເນີນຄະດີ**